190 
PIÈCES A L'APPUI. 
Et pour ce qu’il scet souffrir 
Et soi sagement offrir, 
Il vendra le temps 
Qui guerredon très-entir 
Lui rendera, sans mentir, 
De tous ses ahans. 
S’en servant n’estoit oye 
Sa proyère et recoeillie, 
En trop dur parti 
Seroit, et son temps aussi 
Plorroit à chière esbahie. 
Se loyalment sui servie 
Et bellement supplye 
De mon doulc ami, 
Il n’a pas le temps en mi 
Perdu. je li certifie. 
{Ibid.) 
Æalaïie. 
Quel mal, quel grief ne quel painne 
Que me faciès recepvoir, 
Ma dame très-souverainne, 
S’ai-je corps, cœr et voloir 
Selonc mon petit povoir 
De vous loyalment servir. 
Ensi povés asservir 
Moy et tout ce qu’il vous plest, 
Car quanque j’ay, vostres est. 
Et aflin que plus certainne 
Soyés que je die voir, 
Il n'a heure en la sepmaine , 
Nuit, ne jour, ne main , ne $oir, 
Que je puisse bien avoir, 
Se ne l’ai d’un souvenir 
Qui de vous me poet venir. 
De noient pas ne me n’est, 
Car quanque j’ay, vostres est. 
En ce doulc penser m’amainne 
Amours, et me donne espoir 
Qu’encor me serés humainne; 
Sans ce ne puis rien valoir. 
Et s’il vous plest à sçavoir 
Quels biens me poet resjoïr, 
C’est qu’à vostre doulc plaisir 
Commandés, ve-me-ci prest; 
Car quanque j’ay, vostres est. 
(Ibid.) 
tiirdag. 
Déduit, solas et plaisance, 
Et tout joious sentement 
Sont en moy présentement 
Et m’ont en leur gouvernance. 
